La Meva Salut és un espai digital, personal i intransferible, que us permet accedir a la vostra informació personal de salut, fer consultes i realitzar tràmits electrònics, d'una forma segura i confidencial.
Sense necessitat d'haver de guardar informes i documents a casa, podeu tenir accés a les vostres dades sanitàries des de qualsevol lloc i en qualsevol dispositiu.
Aquest espai està en fase d'evolució.
Els centres que formen part del Sistema sanitari integral d'utilització pública de Catalunya (SISCAT) hi van incorporant serveis i informació de forma progressiva.
Per això, pot passar que no hi trobeu totes les dades del vostre historial clínic perquè es van incorporant a mesura que són facilitades pels centres.
La Meva Salut està disponible en català, castellà i occità-aranès.
Si tens més de 16 anys, demana l'accés al teu CAP.
I els pares també poden demanar accedir a 'La Meva Salut' dels seus fills i filles.
Aquest web inclou la informació que s'ha generat durant l'atenció sanitària de cada persona prestada en algun dels centres assistencials públics: centres d'atenció primària, hospitals, laboratoris, centres de diagnòstic per la imatge.
Aquestes són les dades contingudes a la història clínica compartida a Catalunya.
Tota aquesta informació personal està disponible a La Meva Salut de forma segura i confidencial i permet a la ciutadania participar i corresponsabilitzar-se en la prevenció i cura de la pròpia salut.
A partir del 15 d'octubre de 2018 es permet l'accés a les dades de salut dels menors de 16 anys per a mares, pares i responsables legals.
Si no disposeu de certificat digital, cal que obtingueu presencialment una contrasenya.
Obtenir presencialment la contrasenya
També podreu accedir a La Meva Salut si disposeu de certificat digital.
El certificat digital és un document electrònic que garanteix la identitat de la persona que està consultant les dades, de manera que hi pugui accedir amb seguretat i confidencialitat.
La Meva Salut admet els certificats digitals de totes aquelles entitats de certificació que estiguin classificades pel Consorci d'Administració Oberta de Catalunya com a vàlides per identificar els ciutadans i empreses davant de les administracions públiques catalanes.
La primera vegada que accediu a lamevasalut.gencat.cat i, una vegada introduït el certificat digital, el sistema us demanarà introduir-hi el codi d'identificació personal (CIP) de la vostra targeta sanitària individual (TSI).
Si tot és correcte, a continuació apareix una pantalla amb les vostres dades personals, de contacte i l'avís legal.
Heu de llegir-lo i prémer "Acceptar" per tal de confirmar que sou realment titular de les dades personals de salut a les quals accedireu.
Un cop heu acceptat l'avís legal, ja podeu accedir a la pantalla d'inici de La Meva Salut.
Els pares, mares o responsables legals de persones menors de 18 anys poden demanar l'accés a La Meva Salut dels seus fills.
L'accés a La Meva Salut dels fills es manté fins que tenen 18 anys i entre els 16 i els 18 anys necessitareu l'autorització del vostre fill per accedir-hi.
Per a les persones de les quals se'n té la responsabilitat legal, l'accés es pot mantenir més enllà d'aquesta edat sempre que el document legal ho indiqui explícitament.
La petició és individual (l'ha de fer personalment el pare, mare o responsable legal amb tota la documentació) i es demana al centre d'atenció primària.
Si ja accediu a La Meva Salut, ja sigui amb certificat digital o amb una contrasenya que vau demanar al CAP, cal tornar-hi anar per lliurar la documentació i sol·licitar l'accés a La Meva Salut dels fills o persones de les quals sigueu responsables legals.
Procediment per sol·licitar l'accés a LMS dels menors de 16 anys
Procediment per sol·licitar l'accés a LMS dels menors 16 i 18 anys
Si el vostre fill té entre 16-18 anys, us ha d'autoritzar l'accés i ho pot fer de dues maneres:
Què succeeix amb els pares separats?
Quants adults poden accedir-hi?
Els fills poden revocar l'accés?...
per sol·licitar l'accés a La Meva Salut per a un fill o per a persones de les quals es té la responsabilitat legal